rejauldu/bengali-wikipedia huggingface dataset:
থাম্ব|ভারতী লিপিতে "উইকিপিডিয়া" ভারতী (আইএসও : Bhārati) স্ক্রিপ্ট হল আইআইটি মাদ্রাজের ভি. শ্রীনিবাস চক্রবর্তীর নেতৃত্বে গবেষণা দলের নির্মিত একটি নির্মিত লিপি। এটি ভারতীয় ভাষাগুলোর জন্য একটি সাধারণ বা সংযোগকারী লিপি হিসেবে কাজ করার জন্য তৈরি করা হয়েছে। আবুগিডা ধরণের এই লিপিটি বাম-থেকে-ডানে পড়া হয়। এর স্বরবর্ণের কারচিহ্নগুলো প্রাথমিক অক্ষরের নীচে, উপরে বা ডানদিকে বসানো যেতে পারে।  এই লিপিটি লাতিন লিপি, দেবনাগরী, তামিল লিপি, তেলুগু লিপি, কন্নড় লিপি, মালায়ালাম লিপি এবং বাংলা-অসমীয়া লিপি সহ একাধিক লিপি থেকে অক্ষর এবং ধারণা ধার করে তৈরি করা হয়েছে। ভারতে বহুল প্রচলিত দেবনাগরী এবং বাংলা-অসমীয়া লিপিতে অক্ষরের উপরে একটি চলমান অনুভূমিক রেখা তথা মাত্রা থাকলেও গুজরাটি লিপি থেকে অনুপ্রাণিত হয়ে এই লিপিতে বর্ণের উপর কোনো মাত্রা নেই।   তৈরি  ভারতী লিপিকে ভারতে প্রচলিত ইন্দো-আর্য এবং দ্রাবিড় পরিবারভূক্ত ভাষাগুলোর জন্য একটি সাধারণ বা সংযোগকারী লিপি হিসেবে প্রস্তাব করা হয়েছে। ঠিক যেমন লাতিন লিপি ইউরোপীয় ভাষাগুলোর জন্য একটি সাধারণ লিপি হিসেবে কাজ করে।  এটি এমন কিছু উপজাতীয় ভাষার জন্যও লেখার মাধ্যম হিসেবে কাজ করতে পারে, যেগুলোর নিজস্ব কোনো লিখন পদ্ধতি নেই।  ভি. শ্রীনিবাস চক্রবর্তী আইআইটি মাদ্রাজে এই প্রকল্পটি শুরু করেন এবং তাঁর নেতৃত্বে একটি গবেষক দল লিপিটি তৈরি করে।   ইনপুট এবং ফন্ট  ভারতী দলের তৈরি করা দুটি ফন্ট নবভারতী ও সুন্দরভারতীর মাধ্যমে সব অপারেটিং সিস্টেমে এই লিপি প্রদর্শন সমর্থিত হয়। এই ফন্টগুলো সমর্থিত লিপির অক্ষরগুলোকে ভারতী লিপির সমতুল্য অক্ষরে প্রতিবর্ণীকরণ করে।  নবভারতী হল একটি ট্রুটাইপ সানস-সেরিফ (TrueType sans-serif) ফন্ট যা দেবনাগরী, তামিল, তেলুগু এবং মালায়ালাম লিপির প্রতিবর্ণীকরণ সমর্থন করে। অন্যদিকে সুন্দরভারতী হল একটি ওপেন টাইপ সেরিফ ফন্ট যা বাংলা-অসমীয়া লিপি ছাড়াও নবভারতী দ্বারা সমর্থিত সমস্ত লিপির প্রতিবর্ণীকরণ সমর্থন করে।  পাশাপাশি তিনটি অ্যান্ড্রয়েড অ্যাপও তৈরি করা হয়েছে, যেগুলো ভারতী-ভিত্তিক কিবোর্ড ও হাতের লেখার মাধ্যমে নির্বাচিত লিপিতে আউটপুট দিতে পারে এবং অন্যান্য লিপিকে ভারতীতে রূপান্তর করতে পারে।  এই লিপির জন্য একটি অপটিক্যাল ক্যারেক্টার রিকগনিশন বা ওসিআর সিস্টেমও তৈরি করা হয়েছে। তবে এটি এখনও ইউনিকোডে অন্তর্ভুক্ত হয়নি।   মুদ্রা ভারতী  সাংকেতিক বা ইশারা ভাষা হিসেবে ব্যবহারের জন্য মুদ্রা ভারতী নামে ভারতী লিপির পাশাপাশি একটি আঙুলের ইশারা ভিত্তিক পদ্ধতি প্রস্তাব করা হয়েছে।  আমেরিকান সাইন ল্যাঙ্গুয়েজ কনভেনশনে এক হাতের আঙুল ব্যবহারের রীতি থাকলেও মুদ্রা ভারতীতে দুই হাত ব্যবহার করা হয়।  স্ব-সংগঠিত মানচিত্র এবং কনভোলিউশনাল নিউরাল নেটওয়ার্ক ব্যবহার করে একটি প্রোটোটাইপ তৈরি করা হয়েছে, যা মুদ্রা ভারতীর ইশারা শনাক্ত করে দেবনাগরী এবং তামিল লিপিতে লিখিত রূপ দিতে পারে।   আরও দেখুন   ব্রাহ্মী লিপি   তথ্যসূত্র    বহিঃসংযোগ     বিষয়শ্রেণী:লিখন পদ্ধতি বিষয়শ্রেণী:সরল আধ্ববসহ পাতা বিষয়শ্রেণী:আবুগিদা লিখন পদ্ধতি বিষয়শ্রেণী:প্রতিবর্ণীকরণ বিষয়শ্রেণী:এশীয় লিখন পদ্ধতি
ফয়জাবাদ বিমানবন্দর  একটি বিমানবন্দর যার অবস্থান হচ্ছে  ফয়জাবাদ থেকে উত্তর-পশ্চিম (এছাড়াও বানান করা হয় ফাইজাবাদ অথবা ফেয়জাবাদ), আফগানিস্তানের বাদাখশন প্রদেশের প্রাদেশিক রাজধানী।  সোভিয়েত দখলদারিত্বের সময় নির্মিত ফয়জাবাদ বিমানবন্দরটি বিশ্বের অন্যান্য বিমানবন্দর থেকে কিছুটা অস্বাভাবিক হিসেবে বিবেচনা করা হয়। বিমানবন্দরটি সম্পূর্ণ প্রস্থ এবং দৈর্ঘ্য বরাবর বিস্ফোরিত ইস্পাত এর সমন্বয়ে নির্মিত বিমানের নির্মিত পথ জন্য বিশেষভাবে উল্লেখযোগ্য। ২০১২ সালের গ্রীষ্মকালীন সময়ে একটি নতুন পিচের রানওয়ের নির্মাণকাজ সম্পন্ন করা হয়।  বিমান সংস্থা এবং গন্তব্যস্থল  আরো দেখুন  আফগানিস্তানের বিমানবন্দরের তালিকা  তথ্যসূত্র  বহিঃসংযোগ  Airport record for Faizabad Airport  at Landings.com.      বিষয়শ্রেণী:বাদাখশন প্রদেশের ভবণ এবং স্থাপনা বিষয়শ্রেণী:আফগানিস্তানের বিমানবন্দর
ওয়ার্ড নং ৭৮, কলকাতা পৌরসংস্থা  কলকাতা পৌরসংস্থার বরো নং ৯ এর একটি প্রশাসনিক বিভাগ।  ভারতীয় রাজ্য পশ্চিমবঙ্গ  দক্ষিণ কলকাতার একবালপুর এবং মোমিনপুর এলাকা নিয়ে গঠিত।   ইতিহাস    ভূগোল  ৭৮ নং ওয়ার্ডের সীমানাঃ উত্তরে কবি মোহাম্মদ ইকবাল রোড; পূর্বদিকে ডায়মন্ড হারবার রোড; দক্ষিণে হুসেন শাহ রোড এবং ব্রুনফিল্ড রো; এবং পশ্চিমে ভূকাইলাশ রোড। Kolkata: Detail Maps of 141 Wards with Street Directory. D.P.Publications & Sales Concern, 66 College Street, Kolkata-700073, 4th edition 2003.   ওয়ার্ডটি কলকাতা পুলিশের একবলপুর থানার আওতাধীন।  Kolkata: Detail Maps of 141 Wards with Street Directory, Fourth Impression 2003, Map No. 53, D.P.publication and Sales Concern, 66 College Street, Kolkata-700 073.   ওয়াটগঞ্জ মহিলা থানা, ১৬ ওয়াটগঞ্জ স্ট্রিট, কলকাতা-৭০০০২৩ এ অবস্থিত। পোর্ট বিভাগের অধীনে সমস্ত পুলিশ থানা অর্থাৎ উত্তর বন্দর, দক্ষিণ বন্দর, ওয়াটগঞ্জ, পশ্চিম বন্দর, গার্ডেন রিচ, একবলপুর, নাদিয়াল, রাজাবাগান এবং মেটিয়াব্রুজ এর এখতিয়ার রয়েছে।    নির্বাচনের হাইলাইটস  ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং এটি কলকাতা বন্দরের একটি অংশ (বিধানসভা কেন্দ্র) ।  নির্বাচন বছর গণপরিষদ কাউন্সিলর নাম পার্টি অধিভুক্তি ২০০৫ ৭৮ নং ওয়ার্ড নেজামুদ্দিন শামস অল ইন্ডিয়া ফরোয়ার্ড ব্লক Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ শামীমা রেহান খান অল ইন্ডিয়া ফরোয়ার্ড ব্লক  ২০১৫ নেজামুদ্দিন শামস অল ইন্ডিয়া তৃণমূল কংগ্রেস Prabahat Khabar, Hindi newspaper, print edition, 29 April 2015    বহিঃসংযোগ    তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
দিহিং পাটকাই বন্যপ্রাণ অভয়ারণ্য () হচ্ছে ভারতের আসাম রাজ্যের ডিব্রুগড় ও  তিনসুকিয়া জেলায় অবস্থিত একটি বন্যপ্রাণ অভয়ারণ্য। এটিকে প্রাচ্যের আমাজান বলা হয়। এর মোট আয়তন ১১১.১৯ বর্গকিমি।  ইতিহাস ২০০৪ সালের ১৩ জানুয়ারি তাৰিখে দিহিং পাটকাইকে বন্যপ্রাণ অভয়ারণ্য হিসাবে স্বীকৃতি দেয়া হয়৷ এই অভয়ারণ্য দিহিং পাটকাই হস্তী প্রকল্পের অংশ৷  আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা  তথ্যসূত্র  বহিঃসংযোগ  বন্যপ্রাণী স্বর্গ - ডিহিং পাটকাই বন্যপ্রাণী অভয়ারণ্য   বিষয়শ্রেণী:তিনসুকিয়া জেলা বিষয়শ্রেণী:আসামের সংরক্ষিত অঞ্চল বিষয়শ্রেণী:ডিব্রুগড় জেলা বিষয়শ্রেণী:আসামের বন্যপ্ৰাণ অভয়ারণ্য বিষয়শ্রেণী:২০০৪-এ আসামে প্রতিষ্ঠিত বিষয়শ্রেণী:আসামের জাতীয় উদ্যান
বর্ষা সিং বারিহা হলেন বিজু জনতা দলের একজন ভারতীয় রাজনীতিবিদ যিনি ওড়িশা বিধানসভার পদমপুর আসনের প্রতিনিধিত্ব করছেন।      জীবনী  তিনি ৫ ডিসেম্বর ২০২২ উপনির্বাচনে ১২০,৮০৭ ভোট পেয়ে এবং ৪২,৬৭৯ ভোটের ব্যবধানে জয়ী হন, তার পিতা বিজয়া রঞ্জন সিং বারিহা, যিনি পূর্বে এই আসনে অধিষ্ঠিত ছিলেন। যার মৃত্যুতে উপনির্বাচন অনুষ্ঠিত হয়।   তিনি সত্যবাদী আসন থেকে ওড়িশা বিধানসভার প্রাক্তন সদস্য রামরঞ্জন বলিরসিংহের পুত্রবধূ।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ওড়িশা বিধানসভার নারী সদস্য বিষয়শ্রেণী:ওড়িশা বিধানসভার সদস্য ২০১৯-২০২৪ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় নারী রাজনীতিবিদ
সাজ্জাদ আহমেদ কিচলু (জন্ম: ২৩ জুন ১৯৬৫) একজন ভারতীয় রাজনীতিবিদ এবং জম্মু ও কাশ্মীর বিধানসভার প্রাক্তন সদস্য যিনি ২০০৯ সালে প্রথম ওমর আবদুল্লাহ মন্ত্রিসভায় রাজ্যের স্বরাষ্ট্রমন্ত্রী হিসেবে দায়িত্ব পালন করেছিলেন। জম্মু ও কাশ্মীর ন্যাশনাল কনফারেন্সের সদস্য হিসেবে, তিনি ২০০২ এবং ২০০৮ সালের বিধানসভা নির্বাচনে কিশ্তওয়ার আসন থেকে বিধানসভার সদস্য নির্বাচিত হয়েছিলেন। তিনি ২০১৫ সালে কিশ্তওয়ার জেলার প্রতিনিধিত্ব করে বিধান পরিষদের সদস্য হিসেবেও দায়িত্ব পালন করেছিলেন।   কর্মজীবন  কাচলু ১৯৭৪ সালের ২০ জুন ভারতের কিশ্তওয়ারে বশির আহমেদ কিচলুর ঘরে জন্মগ্রহণ করেন। তার বাবাও ন্যাশনাল কনফারেন্স (এনসি) এর সদস্য ছিলেন। বাবার মৃত্যুর পর কিচলু রাজনীতিতে প্রবেশ করেন। তার কম্পিউটার এবং মেকানিক্যাল ইঞ্জিনিয়ারিংয়ে ডিপ্লোমা আছে। তিনি ১৯৯৬ সালে ন্যাশনাল কনফারেন্সের যুব শাখার তহসিল সভাপতি হিসেবে তার কর্মজীবন শুরু করেন। ১৯৯৮ সালে তিনি কিশ্তওয়ারে এনসির জেলা সভাপতি হন। তিনি ২০০২ সালের জম্মু ও কাশ্মীর বিধানসভা নির্বাচনে কিশ্তওয়ার আসন থেকে প্রতিদ্বন্দ্বিতা করে জয় লাভ করেন। ২০০৮ সালের বিধানসভা নির্বাচনে তিনি পুনরায় নির্বাচিত হন।Life, Kashmir (22 April 2013). "Personality". Kashmir Life. Retrieved 16 October 2024.  ২০১৩ সালে, কিচলু জম্মু ও কাশ্মীর সরকারের স্বরাষ্ট্র প্রতিমন্ত্রী হিসেবে নিযুক্ত হন।  ২০১৭ সালে তৎকালীন পিডিপি-বিজেপি সরকারের সময় জম্মু ও কাশ্মীর বিধান পরিষদ তাকে সেরা আইন প্রণেতা পুরস্কারে ভূষিত করে।   বিতর্ক    হামলার অভিযোগ  ২০১৩ সালের এপ্রিলে কিশ্তওয়ার জেলায় তৎকালীন মুখ্যমন্ত্রী ওমর আবদুল্লাহর সরকারি সফরের প্রস্তুতির সময় কিশ্তওয়ার উন্নয়ন কর্তৃপক্ষের প্রধান নির্বাহী কর্মকর্তা (সিইও) রিয়াজ আহমেদ চৌধুরীকে আক্রমণ করার অভিযোগে কিচলুর রাজনৈতিক জীবন বিতর্কের মুখে পড়ে। চৌধুরী কিচলুর অসদাচরণের অভিযোগ এনে তাকে গ্রেপ্তারের নির্দেশ দেন, এই দাবি গণমাধ্যমের দৃষ্টি আকর্ষণ করে এবং জনসাধারণের নজরে আসে।   ২০১৩ সালের সংঘর্ষে কথিত ভূমিকা  ২০১৩ সালের ৯ আগস্ট কিশ্তওয়ার সংঘর্ষে জড়িত থাকার অভিযোগের পর ২০১৩ সালের আগস্টে রাজ্যের স্বরাষ্ট্রমন্ত্রীর পদ থেকে পদত্যাগ করেন কাচলু। এই সহিংসতার ফলে তিনজন নিহত হন এবং ১৫০ টিরও বেশি দোকান ও বাড়িঘর ধ্বংস হয়ে যায়, যার জন্য প্রশাসনের ব্যর্থতাকে দায়ী করা হয়। পরিস্থিতি নিয়ন্ত্রণে আনতে ব্যর্থতার জন্য কাচলুকেও দায়ী করা হয়। পরে ৯ আগস্ট ২০১৩ তারিখে সংঘটিত সংঘর্ষে তার জড়িত থাকার অভিযোগ থেকে তাকে অব্যাহতি দেওয়া হয়। বিচারপতি আরসি গান্ধী তদন্ত কমিশন, বিচারপতি (অবসরপ্রাপ্ত) আরসি গান্ধীর নেতৃত্বে এক সদস্যের কমিশন, নির্ধারণ করে যে ঘটনার সময় কিচলু কোনও পক্ষপাতদুষ্ট আচরণের জন্য দোষী ছিলেন না।   তথ্যসূত্র   বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:কিশ্তওয়ার জেলার ব্যক্তি বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি
আবান বিন উসমান বিন আফফান (মৃত্যু ১০৫ হিজরি/৭২৩ ঈসায়ী) ছিলেন একজন বিশিষ্ট মুহাদ্দিস, ফকিহ, মুফাসসির, এবং ইতিহাসবিদ।   জীবনী  আবান বিন উসমান বিন আফফান ছিলেন ইসলামের তৃতীয় খলিফা উসমান বিন আফফানের পুত্র। তার মায়ের নাম উম্মু আমর বিনতে জান্দাব। তিনি হচ্ছেন প্রথম ইতিহাসবিদ যিনি মুহাম্মাদের মাগাজী রচনা করেছিলেন। একই সাথে তিনি ছিলেন হাদিস ও ফিকহ শাস্ত্রের পণ্ডিত ব্যক্তিত্ব।   হাদিস বর্ণনা   হাদিস বর্ণনায় আবান বিন উসমানের বিশেষ অবদান রয়েছে। তিনি অনেক হাদিস বর্ণনা করেছেন।   তথ্যসূত্র   বিষয়শ্রেণী:৭২৩-এ মৃত্যু বিষয়শ্রেণী:মুহাদ্দিস বিষয়শ্রেণী:সুন্নি মুসলিম পণ্ডিত বিষয়শ্রেণী:রাশিদুন খলিফার সন্তান বিষয়শ্রেণী:মদিনার উমাইয়া গভর্নর বিষয়শ্রেণী:উমাইয়া রাজবংশ বিষয়শ্রেণী:৭ম শতাব্দীর আরব ব্যক্তি বিষয়শ্রেণী:৮ম শতাব্দীর আরব ব্যক্তি বিষয়শ্রেণী:হাদিস বর্ণনাকারী তাবেয়ী
thumb|right|জিমি মারফিএর প্রতিকৃতি জেমস (জিমি) প্যাট্রিক মারফি (৮ অগাস্ট ১৯১০, পেন্ট্রে, গ্ল্যামোরগান - ১৪ নভেম্বর ১৯৮৯, ম্যানচেস্টার) ছিলেন একজন ফুটবল খেলোয়াড় ও ম্যানেজার।  তিনি ছিলেন ম্যানচেস্টার ইউনাইটেডের ম্যানেজার ম্যাট বাজবির দীর্ঘদিনের সহযোগী। ১৯৫৮ সালের ৬ ফেব্রুয়ারি মিউনিখ বিমান দুর্ঘটনার পর তিনি সাময়িকভাবে ম্যানেজারের দায়িত্ব নেন। তিনি তখন উইনাইটেডকে এফএ কাপের ফাইনালে তুলতে পেরেছিলেন। ম্যাট বাজবি সুস্থ হয়ে ফিরে এলে তিনি পুনরায় সহকারী ম্যানেজার হিসেবে কাজ করেন। ১৯৭১ সাল পর্যন্ত তিনি ওল্ড ট্রাফোর্ডে সহকারী ম্যানেজার হিসেবে কাজ করেছেন।  মারফি ১৯৩০ দশকে ওয়েলসের হয়ে খেলেছেন এবং ১৯৫৮ ফিফা বিশ্বকাপে দলের ম্যানেজার ছিলেন। তাদের একমাত্র বিশ্বকাপে তারা কোয়ার্টার ফাইনালে উন্নীত হয়েছিলেন। ১৯৮৯ সালে ৭৯ বছর বয়সে মারফি মারা যান।  তিনি ওয়েস্ট ব্রমের হয়ে ২০০টিরও বেশি ম্যাচ খেলেছেন এবং ১৯৩৫ সালে ওয়েস্ট ব্রমের হয়ে এফএ কাপের ফাইনালে অংশ নিয়েছেন।  বিষয়শ্রেণী:১৯১০-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:ওয়েলশ ফুটবলার বিষয়শ্রেণী:ম্যানচেস্টার ইউনাইটেড ম্যানেজার বিষয়শ্রেণী:সুইন্ডন টাউন ফুটবল ক্লাবের খেলোয়াড় বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:ওয়েলসের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড়
লক্ষ্মী মজুমদার (দিল্লি) ১৯৬৪ সালের নভেম্বর থেকে ১৯৮৩ সালের এপ্রিল পর্যন্ত ভারতীয় স্কাউটিং সংস্থা ভারত স্কাউটস অ্যাণ্ড গাইডসের জাতীয় কমিশনার ছিলেন এবং সঙ্গম ওয়ার্ল্ড গার্ল গাইড / গার্ল স্কাউট সেন্টারের নির্মাণ তত্ত্বাবধান করেছিলেন। ১৯৬৬ সালের ১৬ই অক্টোবর ওয়ার্ল্ড চিফ গাইড লেডি ওলাভ ব্যাডেন পাওয়েল এর উদ্বোধন করেছিলেন। কর্মজীবন লক্ষ্মী মজুমদার ১৯২২ সালে খুব অল্প বয়সেই গাইডিং-এ যোগ দেন। ভারতের স্বাধীনতার পর, তিনি ক্রমশ উচ্চ দায়িত্ব পালন করতে থাকেন।  পুরস্কার ও অবদান ১৯৬৯ সালে লক্ষ্মী মজুমদারকে ব্রোঞ্জ উলফ পুরস্কারে ভূষিত করা হয়, যা স্কাউট আন্দোলনের বিশ্ব স্কাউট সংস্থা একমাত্র সম্মান। এই পুরস্কারটি বিশ্ব স্কাউট কমিটি কর্তৃক বিশ্ব স্কাউটিংয়ে ব্যতিক্রমী সেবার জন্য প্রদান করা হয়। তিনি ১৯৬৫ সালে পদ্মশ্রী লাভ করেন।  প্রাক্তন জাতীয় কমিশনার লক্ষ্মী মজুমদারের স্মৃতির প্রতি শ্রদ্ধা জানাতে এবং আন্দোলনে তাঁর অবদানকে জীবন্ত রাখার জন্য লক্ষ্মী মজুমদার পুরস্কারের প্রচলন হয়। কমিউনিটি পরিষেবা বা কমিউনিটি উন্নয়ন প্রকল্পের জন্য কমিউনিটিতে অসাধারণ অংশগ্রহণের স্বীকৃতি হিসেবে এই পুরস্কার প্রদান করা হয়।   তথ্যসূত্র    বহিঃসংযোগ      বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:দিল্লির পণ্ডিত বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:সামাজিক কাজে পদ্মশ্রী প্রাপক বিষয়শ্রেণী:ভারতে স্কাউটিং এবং গাইডিং বিষয়শ্রেণী:ব্রোঞ্জ উলফ পুরস্কার বিজয়ী বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:অপর্যালোচিত অনুবাদসহ পাতা
ব্লো-গ্রোস-ব্র্তান-পা () (১৪০২-১৪৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ব্লো-গ্রোস-ব্র্তান-পা ১৪০২ খ্রিষ্টাব্দে তিব্বতের গ্ত্সাং অঞ্চলের শাংস-ম্গ্রোন-খাং () নামক স্থানে জন্মগ্রহণ করেন। খুব কম বয়সে গ্নাস-র্ন্যিং () নামক স্থানে তাকে ভিক্ষুর শপথ দেওয়া হয়। তিনি ত্সোং-খা-পা-ব্লো-ব্জাং-গ্রাগ্স-পা ও র্গ্যাল-ত্শাব-র্জে-দার-মা-রিন-ছেন নামক দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রথম দুইজন দ্গা'-ল্দান-খ্রি-পা বা প্রধানের নিকট শিক্ষালাভ করেন। পরবর্তী কয়েক বছর তিনি গ্সাং-ফু-খু-স্পে-গ্র্বা-ত্শাং () নামক স্থানে ধর্মশিক্ষা দান করেন। এরপর তিনি দক্ষিণ তিব্বতের এ-দ্বাগ্স () নামক স্থানে যাত্রা করে দ্বাগ্স-পো-গ্র্বা-ত্শাং () নামক বৌদ্ধবিহার প্রতিষ্ঠা করেন। এরপর তিনি ত্সোং-খা-পা-ব্লো-ব্জাং-গ্রাগ্স-পার নির্দেশে তার লাম-রিম-ছেন-মো নামক বিখ্যাত গ্রন্থ অধ্যয়নের জন্য একটি বৌদ্ধবিহার স্থাপন করেন। ব্লো-গ্রোস-ব্র্তান-পা বেশ কিছু বৌদ্ধ মৌলিক গ্রন্থের ওপর টীকাভাষ্য রচনা করেন। বাহাত্ত্র বছর বয়সে তিনি দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা নির্বাচিত হন।   তথ্যসূত্র   বিষয়শ্রেণী:১৪০২-এ জন্ম বিষয়শ্রেণী:১৪৭৮-এ মৃত্যু বিষয়শ্রেণী:গানদেন ত্রিপা বিষয়শ্রেণী:১৪৭৬-এ মৃত্যু
হরিশ মহাপাত্র একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন।  রাজনৈতিক জীবন হরিশ মহাপাত্র ১৯৭১ সালে গোপীবল্লভপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এরপর, ১৯৭২ সালে তিনি টানা দ্বিতীয়বারের মত গোপীবল্লভপুর বিধানসভা কেন্দ্রের বিধায়ক হিসেবে নির্বাচিত হয়েছিলেন।  মৃত্যু হরিশ মহাপাত্র ২০১৯ সালের ৩ নভেম্বর প্রয়াত হন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭
সিমফাইসিস (, বহুবচন: symphyses) হল দুটি অস্থির মধ্যে একটি তন্তু-তরুণাস্থিময় সংযোজন। এটি এক ধরনের তরুণাস্থিময় সন্ধি, বিশেষভাবে একটি দ্বিতীয় পর্যায়ের তরুণাস্থিময় সন্ধি।   সিমফাইসিস হল একটি অ্যামফিয়ার্থ্রোসিস, একটি সামান্য নড়াচড়াযোগ্য সন্ধি।  অংশ বা কাঠামোর একত্রে বৃদ্ধি প্রাপ্তি।  সিনকন্ড্রোসিসের বিপরীতে, সিমফাইসিস স্থায়ী হয়।  উদাহরণ উল্লেখযোগ্য সিমফাইসিসগুলি হল:  পিউবিক সিমফাইসিস   স্যাক্রোকক্সিজিয়াল সিমফাইসিস  দুই কশেরুকার মধ্যবর্তী কশেরুকা-মধ্যবর্তী ডিস্ক  স্তনাস্থিতে, ম্যানুব্রিয়াম এবং দেহাংশের মধ্যে  ম্যান্ডিবুলার সিমফাইসিস, চোয়ালে  সিমফাইসিসের ব্যাধি  পিউবিক সিমফাইসিস ডায়াস্টেসিস   পিউবিক সিমফাইসিস ডায়াস্টেসিস হল একটি অত্যন্ত বিরল জটিলতা যা সন্তান প্রসবকারী নারীদের মধ্যে ঘটে। সিমফাইসিয়াল সন্ধিতে দুই পিউবিক অস্থির পৃথকীকরণ প্রসবের সময় অত্যন্ত বিরল। সাধারণত, প্রসব প্রক্রিয়ার সময়, একটি শব্দ শোনা যায় যা মানব কান দ্বারা শনাক্তযোগ্য যে সিমফাইসিয়াল ডায়াস্টেসিসের একটি ঘটনা থাকতে পারে। সিমফাইসিয়াল ডায়াস্টেসিসের সাথে যুক্ত ব্যথা রয়েছে যা সাধারণ দৈনন্দিন কাজগুলিকে সত্যিই অসহনীয় করে তুলতে পারে। সিমফাইসিয়াল ডায়াস্টেসিসের রোগ নির্ণয় সম্পূর্ণভাবে নিশ্চিত করার জন্য ব্যবহৃত কয়েকটি চিকিৎসা পদ্ধতি হল "রেডিওগ্রাফি, আল্ট্রাসাউন্ড এবং চৌম্বকীয় অনুরণন চিত্রণ"। অনেকেই তাদের সন্তান প্রসবের পর যে ব্যথা অনুভব করে তা উপেক্ষা করে এবং শুধুমাত্র ব্যথাটিকে প্রসবোত্তর হিসাবে গণ্য করে, যা সিমফাইসিয়াল ডায়াস্টেসিসের রোগ নির্ণয় এবং চিকিৎসা বিলম্বিত করে।  এই ব্যাধির সাধারণ কারণ হল যখন একটি উচ্চ শক্তি ঘটনা ঘটে যেমন যোনি পথে সন্তান প্রসব। কখনও কখনও সিমফাইসিয়াল ডায়াস্টেসিসকে "ফ্লোটিং পিউবিক সিমফাইসিস (এফপিএস)" হিসাবে জানা যায়। এই ব্যাধির চিকিৎসার মধ্যে রয়েছে "বহির্বদ্ধন, অধস্ত্বকীয় বদ্ধন, অন্তর্বদ্ধন এবং ত্বকের ভেদী ক্যানুলেটেড স্ক্রু বদ্ধন"। এই সমস্যার অবিলম্বে সমাধান করতে হবে কারণ এটি "রক্তক্ষরণজনিত শক এবং মলাশয়সংক্রান্ত, মূত্রজননসংক্রান্ত এবং যোনিজনিত আঘাত" এর মতো অন্যান্য সমস্যা সৃষ্টি করতে পারে।  প্রায়শই, পিউবিক সিমফাইসিস ডায়াস্টেসিসের রোগীরা তাদের সুস্থ করতে এবং ব্যথা দূর করতে অ-অপারেটিভ পদ্ধতি থেকে উপকৃত হতে সক্ষম হয়। যখন অ-অপারেটিভ পদ্ধতিগুলি সাহায্যকারী প্রমাণিত হয় না, তখন ডাক্তারদের ব্যথা উপশম করতে এবং সমস্যা সমাধানের জন্য শল্যচিকিৎসার পদ্ধতির আশ্রয় নিতে হয়। এই রোগটি অত্যন্ত বিরল হওয়া সত্ত্বেও, চিকিৎসা পদ্ধতি আবিষ্কৃত হয়েছে।  এই রোগটি শুধুমাত্র প্রসবোত্তর মায়েদের মধ্যেই ঘটে না। অনেক ক্রীড়াবিদ তাদের ক্রীড়া ক্ষেত্রে খেলার সময় সিমফাইসিয়াল ডায়াস্টেসিস অনুভব করে। লক্ষণগুলির মধ্যে রয়েছে কুঁচকিতে ব্যথা এবং ওজন বহনকারী কার্যক্রমে অংশগ্রহণ করার সময় বর্ধিত ব্যথা। হার্নিয়ার প্রমাণ বা রোগ নির্ণয় ছাড়াই, সিমফাইসিসের এলাকায় প্রধান ব্যথা এবং ব্যথা অনুভব করা যেতে পারে।  তথ্যসূত্র  বহিঃসংযোগ  commons.bcit.ca  Category:সন্ধি
২০০৭ সালের ২১ নভেম্বর কলকাতা শহরে ২০০৭ কলকাতা দাঙ্গা ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।   প্রেক্ষাপট  ১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।   ঘটনা  এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।  কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।   প্রতিক্রিয়া  এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।   পাদটীকা   বিষয়শ্রেণী:ভারতে ধর্মীয়ভাবে অনুপ্রাণিত সহিংসতা বিষয়শ্রেণী:ভারতে দাঙ্গা ও নাগরিক নৈরাজ্য  বিষয়শ্রেণী:ইসলাম ও সহিংসতা বিষয়শ্রেণী:পশ্চিমবঙ্গে ধর্মীয় দাঙ্গা বিষয়শ্রেণী:পশ্চিমবঙ্গে অপরাধ বিষয়শ্রেণী:দাঙ্গা বিষয়শ্রেণী:বাঙালি হিন্দু গণহত্যা বিষয়শ্রেণী:কলকাতায় অপরাধ
সুতি কাবাব বা সুতলি কাবাব হলো বাংলাদেশের পুরান ঢাকার চকবাজারে উৎপন্ন বিখ্যাত একটি কাবাব। এই কাবাব প্রস্তুত করা হয় গরুর মাংস বা খাসির মাংসের কিমা এবং বিভিন্ন রকমের মসলা থেকে। পুরান ঢাকা ছাড়িয়ে এখন সমগ্র বাংলাদেশেই জনপ্রিয় হয়ে উঠেছে এ কাবাব। কাবাবের সব ধরনের সংস্করণের মাঝে ঢাকাইয়াদের নিকট সুতি কাবাব সর্বাধিক জনপ্রিয়।  অঞ্চলভেদে, সুতি কাবাবের প্রণালীতে কিছু পার্থক্য পরিলক্ষিত হতে পারে। যেমন ঐতিহ্যগত ভাবেই এই কাবাব প্রধানত গরুর মাংস দিয়ে তৈরির পাশাপাশি খাসির মাংস দিয়েও করা হয়, তবে যেসব অঞ্চলে গরুর মাংস খাওয়া হয় না সেখানে প্রধানত খাসির মাংস দিয়েই সুতি কাবাব তৈরি হয়।  বর্তমানে বাংলাদেশের বিভিন্ন শহরে সুতি কাবাব পথ খাবার হিসেবে খাওয়া হয় তবে রমজানের সময়ে ইফতারের অনুষঙ্গ হিসেবেও এটি বহুল জনপ্রিয়। বিশেষত মুসলমানের ধর্মীয় উৎসব ঈদ উল-ফিতর এবং ঈদ উল-আযহার খাবারের তালিকায় সুতি কাবাব খুবই জনপ্রিয়। ভারতের কলকাতা এবং দিল্লীতেও সুতি কাবাবের ব্যাপক জনপ্রিয়তা রয়েছে।  সুতি কাবাবকে মুড়ি, পরোটা, নান রুটি বা আটার রুটির সাথে পরিবেশন করা এবং খাওয়া যায়। চকবাজারের আরেক ঐতিহ্যবাহী খাবার বড় বাপের পোলায় খায় এর উপকরণ হিসেবেও ব্যবহৃত হয় সুতি কাবাব।  নাম সুতি কাবাবের নামকরণ হয়েছে এর রন্ধনপ্রণালী থেকে। এই কাবাবে ব্যবহৃত মাংস হাড়বিহীন ও খুবই পাতলা হওয়ায় রান্না হওয়ার সময় পড়ে যাওয়ার সম্ভাবনা থাকে। তাই মাংস যাতে পড়ে না যায় সেহেতু মাংসকে শিকের সাথে সুতা বা সুতলি দিয়ে বাঁধা হয়। সুতা ব্যবহারের ফলে এর নাম সুতি কাবাব, সুতা কাবাব, সুতলি    কাবাব হয়েছে। এছাড়াও পূর্বে এটিকে বাসনা কাবাব নামেও ডাকা হতো।  উৎপত্তি মুঘল বাংলার সর্বপ্রথম রাজধানী ঢাকার খাবার-দাবারে মুঘল রন্ধনশৈলীর ব্যাপক প্রভাব রয়েছে। যার ফলস্বরূপ কাবাবের একটি ঢাকাইয়া সংস্করণ সুতি কাবাবের উৎপত্তি ঘটে বাংলাদেশের পুরান ঢাকার চকবাজারে, যেটি ঢাকা শহরের সবচেয়ে জনপ্রিয় ও ঐতিহ্যবাহী খাবার কেন্দ্র। ঢাকার নবাবদের আমলে জুম্মন রুটিওয়ালা নামক এক ব্যক্তি ঢাকাইয়াদের নিকট কাবাবের সবচেয়ে জনপ্রিয় এ সংস্করণটি উদ্ভাবন করেন।  উপকরণ এবং প্রস্তুতপ্রণালী সুতি কাবাবের জন্য গরু বা খাসির মাংসের মিহি কিমা এবং চর্বি ও হাড় বিহীন মাংসের পাতলা টুকরা প্রয়োজন হয়। এছাড়া অন্যান্য উপকরণের মধ্যে রয়েছে বেসন, বুটের ডাল এবং বিভিন্ন ধরনের মসলা যেমন পেঁয়াজ, কাঁচা মরিচ, ধনেপাতা, টেস্টিং সল্ট, আদা, ডিম, রসুন, লবণ, লাল মরিচের গুঁড়া, কাবাব মসলা, দই, সাদা সরিষা, বাদাম বাটা, পোস্ত বাটা, পেপেঁ বাটা, তেল ইত্যাদি।  মাংসের কিমার সাথে সকল প্রকার মসলা ভালো করে মাখিয়ে কিছুক্ষণ রেখে দেয়া হয়। চর্বি ও হাড় ছাড়া মাংস পাতলা টুকরা করে সামান্য থেঁতলে নেয়া হয় যাতে করে সেগুলো চওড়া ও নরম হয়ে যায় এবং এ টুকরাগুলোর সাথেও সকল প্রকার মসলা মিশিয়ে নিয়ে কিছুক্ষণ রেখে দেয়া হয়। পরে শিকের মধ্যে মাংসের কিমা ও পাতলা টুকরা পর্যায়ক্রমে দিয়ে সুতা দিয়ে পেঁচিয়ে বেঁধে নেয়া হয়।  তথ্যসূত্র  আরও দেখুন কালাভুনা  বিষয়শ্রেণী:মাংসের পদ বিষয়শ্রেণী:কাবাব
thumb|right|প্যাট্রিস এভরা প্যাট্রিস এভরা (জন্ম মে ১৫, ১৯৮১ ডাকার, সেনেগাল) একজন ফরাসি-সেনেগালীয় আন্তর্জাতিক ফুটবল খেলোয়াড় যিনি প্রিমিয়ার লিগের বর্তমান শিরোপাধারী ম্যানচেস্টার ইউনাইটেডের পক্ষে খেলে থাকেন। তিনি ডিফেন্ডার হিসেবে খেলে থাকেন।  একজন রাজনীতিকের ছেলে এভরা ছোটবেলায় ব্রাসেলস হয়ে ইউরোপে আসেন। তিনি ফ্রান্সের এসোন শহরে বড় হয়ে ওঠেন। এখানে তিনি ১৯৮৪ থেকে ১৯৯৮ সাল পর্যন্ত ছিলেন। এরপর তিনি ইতালির মার্সালা দলে খেলার সুযোগ পান। পরের বছর তিনি থিয়েরি অঁরির সাথে একসাথে বড় হয়ে ওঠেন। তারা তাদেরকে ছেলেবেলার বন্ধু বিবেচনা করতেন। প্যাট্রিসের ২৩ জন ভাইবোন ছিল।   তথ্যসূত্র    বহিঃসংযোগ    Official profile at manutd.com  এভরা, প্যাট্রিস এভরা, প্যাট্রিস এভরা, প্যাট্রিস এভরা, প্যাট্রিস বিষয়শ্রেণী:জীবিত ব্যক্তি বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:আসোচাৎসিওনে কালচো মোনৎসার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:যুক্তরাজ্যে বর্ণবাদ সম্পর্কিত বিতর্ক বিষয়শ্রেণী:গিনিয় বংশোদ্ভূত ফরাসি ব্যক্তি বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফরাসি রোমান ক্যাথলিক বিষয়শ্রেণী:ফুটবল ফুলব্যাক বিষয়শ্রেণী:সেরিয়ে বি-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক
শ্রীরামপুর হল্ট রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ ভারতে চালু রেলওয়ে স্টেশন